प्रसव के बाद समझाएं और कॉपर-टी लगाएं
पटना| सभीप्राथमिक स्वास्थ्य केंद्रों, रेफरल और सब डिविजनल अस्पतालों में कार्यरत डॉक्टरों को निर्देश दिया गया है कि जो योजनाएं चल रही हैं, उसका टारगेट हर हाल में पूरा करें। मुख्य रूप से परिवार नियोजन के लिए आॅपरेशन का काम तो चल ही रहा है पर कोशिश हो कि प्रसव के बाद महिला को समझाकर उसे कॉपर-टी (आईयूसीडी) लगा दें। इससे अनचाहे गर्भ से उन्हें मुक्ति मिल जाएगी। नियमित टीकाकरण पटना जिला में फिलहाल 86 फीसदी हुआ है। इसे 90 फीसदी तक हर हाल पहुंचना है। जननी बाल सुरक्षा योजना के तहत महिलाओं में प्रसव के बाद मिलने वाली राशि अस्पताल से जाते समय ही दे दिया। इससे उन्हें राशि लेने के लिए दोबारा अस्पताल नहीं आना पड़े। शनिवार को पटना जिला के सिविल सर्जन डॉ. जीएस सिंह ने सभी चिकित्सा प्रभारी, हेल्थ मैनेजर, ब्लाक एकाउंटेंट, डीएस के साथ बैठक की और लक्ष्य को हर हाल में पूरा करने का निर्देश दिया है। उन्होंने कहा कि हमें रिजल्ट चाहिए। कैसे करेंगे यह आपलोग समझिए। यदि किसी चीज की जरूरत हैं तो बताएं।
hin_Deva hin_Deva